Ir-razzjon ta' l-ikel essenzjali fi żmien il-gwerra Kitba ta' L-iskema tat-tqassim tar-razzjon bdiet isseħħ għall- ewwel darba fis-7 t'April, 1941. Din kienet tinkludi z-zokkor, il-kafċ, is-sulfarini u s-sapun. Ftit wara mess il-ħalib tal-bott u t-trab tal-ħalib. Dan ta' l-aħħar kien jingħata għat-trabi sa sentejn u għal dawk l-anzjani morda l-laħam kien jista' jinxtara fi kwantità żgħira darbtejn fil-ġimgħa. Lejn l-aħħar ta' l-1941 meta r-riżorsi kienu naqqsu ħafna daħlu fir-razzjon iż-żejt, il- butir, il-marġerina u x-xaħam. F'Mejju 1942 mess il-pitrolju li kien jitqassam hekk kull ġimgħa. Persuna weħidha nofs gallun; familja ta' tnejn jew tlieta, tliet kwarti ta' gallun, erbgħa sa ħames galluni; sitta sa disgħa galluni u kwart; u minn għaxra 'lfuq gallun u nofs. Nistgħu ngħidu li sa l-1941 l-uniċi affarijiet li ma kinux razzjonati kienu l-ħobż, l-għaġin, ir-ross u t-tċ. Fil-5 ta' Mejju 1942, beda r-razzjon tal- ħobż. Kull persuna kienet intitolata għal għaxar uqijiet u nofs. Fit-3 ta' Jannar 1942, bdew jinfetħu xi Victorv Kitchens. Sa Ġunju 1942, dawn kienu jgħoddu għal total ta' mitejn waħda. Fuq 175,000 persuna kienu jagħmlu użu minnhom. Fost l-ikel imqassam skond il- ġurnata kien hemm għaġin biz-zalza, balbuljata, soppa tal-ħaxix jew aringi, stuffat tal-laħam tal-mogħoż jew laħam fil-laned u fażola. Kultant kont issib fil-platt ftit patata, karrotti u qargħa bagħli. Kien biss lejn nofs is- sena 1943 li dawn il-kċejjen bdew imutu mewta naturali, billi permezz tal-convovs li saru spissi bdew jiżdiedu l-provisti ta' l-ikel, fuel u xorb. Xi prezzijiet ta' xorb u ikel f'Novembru 1941 kienu hemm: il-ħobż 1 ċenteżmu 2 mils ir-ratal, il-kafċ 2 ċenteżmi r-ratal, il-bajd 5 ċenteżmi kull tużżana, il-ħut 16-il ċenteżmu 2 mils ir-ratal, xaħam 5 ċenteżmi r-ratal, kif ukoll il-marġerina, il-laħam 5 ċenteżmi. r-ratal, il- ħalib 5 ċenteżmi u 3 mils, il-bott normali, żejt 5 ċenteżmi u 1 mil il-pinta, il-patata 8 ċenteżmi ir-ratal, u l-inbid ċenteżmu u 3 mils il-flixkun, bil-birra Il ċenteżmu il- flixkun. Is-sigaretti meta kont issibhom, il-marka Tom Mix, 5 ċenteżmi kull kaxxa ta' mija u l-marka Vatch 6 ċenteżmi kull kaxxa ta' mija. Pakketti tas-sigaretti komuni kellna tal-marka Sportsman, Flag Victorv u bi prezz ftit għoli ta' 2 ċenteżmi kellna l-Plavers, Capstan f'pakketti ta' għaxar sigaretti u sigaretti b'tabakk Tork Aristocratic u Aida għal 2 ċenteżmi 5 mils għal għaxra. Fil-Qrendi, fi Triq is-Suq kellna l-Gejtu l-Isqof refuġjat li kien jobrom u jbiegħ is-sigaretti għax-xiri ta' ħwejjeġ bir-razzjon. Kellna kupuni li kienu bil-punti. Dawn kienu jitqassmu mis-Surmast Pinu Zammit li kien il-Protection Officer tal-Qrendi u li kien jaqra l-aħbarijiet tal-ġimgħa quddiem l-istatwa ta' Santu Rokku. Fl-eqqel tal-ġuħ, fil-bidu ta' l-1942, qabel daħal il- convoj ta' Santa Marija, meta konna kważi ċedejna, dan kien ir-razzjon t'oġġetti essenzjali: ħobż kwart u nofs ta' ratal kull persuna kuljum, ross u zokkor xejn, laħam fil- landi minn 3 sa 5 persuni żewġ laned, ġobon għal aktar minn 5 persuni nofs ratal fil-ġimgħa. Anzjani mill-Qrendi Il-President u l-Kumitat Eżekuttiv tas- Soċjetà Filarmonika Lourdes Qrendi għandhom il-pjaċir jistiednu lill-membri u soċi għar-Riċeviment fis-Sala tal-każin Il-Ħadd 15 ta' Ġunju 2008 fit-8.30pm fl-okkażjoni tal-Festa tal-Madonna ta' Lourdes.